钦定古今图书集成/理学汇编/学行典/第219卷 > 曾宗卷
## 钦定古今图书集成/理学汇编/学行典/第219卷 > 曾宗卷

按《衡州府志》：“曾宗卷，号备斋。家贫，事亲竭力以奉甘
旨。母病，亲涤溺器。及病将殆，医谓得粪之甘苦乃可
治，宗卷尝之，知不可疗，伏地痛哭。母死，父复病足，晨
夕扶掖，十馀年不少懈。父死，居丧尽礼，不以贫故俭
其亲。既葬，凡一脔一菜必往奠之而后尝。通邑公举
孝行，旌之曰‘湖南纯孝’”，曰“孝孚舆论。”